সাত সকালে বোমা বিস্ফোরণ খোদ কলকাতায়। টালা পার্কে পুরসভার পাইপলাইনে বোমা ফেটে গুরুতর জখম এক শিশু। ওই শিশুকে ইতিমধ্যেই আরজি কর হাসপাতালে নিয়ে যাওয়া হয়েছে। ওই অঞ্চল থেকে উদ্ধার হয়েছে আরও দুটি বোমা। এই মুহূর্তে ঘটনাস্থলে বোম্ব স্কোয়াড ও স্নিফার ডগ পৌঁছে গেছে। শুরু হয়েছে জোর তল্লাসি। ঘটনার জেরে এলাকায় আতঙ্ক ছড়িয়ে পড়েছে।
 ওয়েব ডেস্ক: সাত সকালে বোমা বিস্ফোরণ খোদ কলকাতায়। টালা পার্কে পুরসভার পাইপলাইনে বোমা ফেটে গুরুতর জখম এক শিশু। ভুতু মোল্লা নামের চার বছরের ওই শিশুকে ইতিমধ্যেই আরজি কর হাসপাতালে নিয়ে যাওয়া হয়েছে। প্রত্যক্ষদর্শীদের বয়ান অনুযায়ী বল ভেবে বোমটি নিয়ে খেলতে যায় ছোট্ট ভুতু। আর তখনই ভয়াবহ দুর্ঘটনাটি ঘটে। ওই অঞ্চল থেকে উদ্ধার হয়েছে আরও দুটি বোমা। এই মুহূর্তে ঘটনাস্থলে বোম্ব স্কোয়াড ও স্নিফার ডগ পৌঁছে গেছে। শুরু হয়েছে জোর তল্লাসি। ঘটনার জেরে এলাকায় আতঙ্ক ছড়িয়ে পড়েছে।